text: [{"text_idx": "#000004", "text": "Qondaaltonni Waraana Raashiyaa fi hidhattoonni 1200 ol maallaqaan bitamanii Liibiyaa keessatti garee Jeneraal Khaliifaa Haftaar cinaa hiriiruun lolaa turan, Alhada kaleessaa biyyattii lakkisanii bahuu gabaafame.\nDhiheenya kana hidhattoonni Khaliifaa Haftaar Waraana Mootummaa Liibiyaa loltoota Turkiyaan deeggaramuun rukutamee magaalota heddu keessaa eega ari\u2019amee booda, Raashiyaan loltoota isiitiifi hidhattoota Suuriyaa irraa maallaqaan bittee gamisitti geessitee turte baasuuf kan murteessite tahuu miidiyaaleen gabaasan.\nJeneraal Khaalifaa Haftaar Raashiyaa, Emreets, Masri fi Faransaayiin deeggaramuun, waggaa tokko dura magaalaa guddoo Tiriipoolii to\u2019achuuf lola bal\u2019aa geggeessaa jiraatuun ni yaadatama. Haaluma kanaan milishoonni Haftaar naannawa bal\u2019aa mootummaa harka ture qabachuun, magaalaa Tiriipooliitti eega dhihaatanii booda, ji\u2019a muraasa dura mootummaan deeggarsa Turkiyaa gaafatee ture."}, {"text_idx": "#000005", "text": "Kanuma hordofuun loltoonni Turkiyaa Xiyyaarota waraanaa (Drooniin) deeggaramuun mootummaa biyyattii beekamtii UN qabu cinaa eega hiriiranii asitti ammoo, hidhattoonni Khaliifaa Haftaar fi michuuwwan isaa magaalota heddu keessaa kan ari\u2019aman tahuu odeeyfannoon ni addeessa."}, {"text_idx": "#000013", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]